Suomalaiset hitit ruotsiksi kääntänyt Bottenviken saapuu Suomeen levvynjulkaisukeikalle Savoy-teatteriin!
Suomalaiset hitit ruotsiksi kääntänyt Bottenviken saapuu Suomeen levvynjulkaisukeikalle Savoy-teatteriin! Pohjoismaissa suurta ihastusta ja arvostelumenestystä herättänyt Bottenviken saapuu ensimmäistä kertaa Suomeen keikoille lokakuussa 7.10. Tampereen Tavara-asemalle ja 8.10. Helsingin Savoy-teatteriin. Love Antellin, Mattias Björkasin ja Thella Johnsonin perustaman Bottenvikenin tavoitteena on tuoda yhteen muusikoita, taiteilijoita ja kirjailijoita ruotsin ja suomen kielialueilta vuoropuheluun Itämeren yli musiikin ja sanoitusten avulla. Projektin tuloksena on syntynyt täyspitkä albumi "Du och jag - ett rike - ett land". Kehuttu albumi on saanut Suomessa positiivisen vastaanoton ja levy oli ilmestyessään muun muassa Radio Helsingin viikon levynä. Levyllä Bottenviken on tehnyt käännökset ruotsiksi mm. Maustetyttöjen, Samuli Putron, Ultra Bran ja Maija Vilkkumaan kappaleista. Hanke perustuu kysymykseen, kuinka kielen ja kansallisen identiteetin välinen kuilu saa erilaisia ilmaisuja. Onko Ruotsin ja Suomen välillä henkinen etäisyys? Jos on, mitä tässä välissä on? Tulkintojen lisäksi Antell, Björkas ja Johnson tuovat mukanaan henkilökohtaisia näkemyksiään Ruotsista, Suomesta ja ruotsalais-suomalaisesta kulttuuri-identiteetistä. Heillä on yhteinen identiteetti, mutta heillä on myös erilaisia kokemuksia. Thella Johnson on toimittaja, muusikko ja kirjailija. Hän työskentelee juontajana ja tuottajana Ruotsin radiossa. Hän on toiminut SR:n kirjeenvaihtajana Helsingissä ja debytoi kirjailijana keväällä 2023 romaanilla "Peace" (Norstedts). Mattias Björkas on muusikko ja kirjailija. Hän on keulahahmo ja lauluntekijä Vasas Flora och Fauna -yhtyeessä ja hän on vaikuttanut myös indie-suosikki Cats On Fire -yhtyeessä. Love Antell on musiikkitaiteilija ja kuvataiteilija. Hän on aktiivinen sekä sooloartistina että Florence Valentin -yhtyeessä. Hän on esiintynyt palkitussa elokuvassa "Ingen riktig finne" (2013) ja ruotsalaisen television Love in Finland -sarjassa (2015). Bottenviken on nähty kesän aikana muun muassa Göteborgin Way Out West -festivaaleilla ja yhtye tekee syksyn aikana keikkoja Ruotsissa. Lokakuussa Bottenviken esiintyy ensimmäistä kertaa Suomessa lauantaina 7.10. Tampereen Tavara-asemalla osana Lost In Music -festivaalia ja sunnuntaina 8.10. Helsingissä omalla keikallaan Savoy-teatterissa. LIPUT: Ennakkoon alk. 35 EUR + tilausmaksut (alk. 1,50 € www.lippu.fi) Ovelta 40 EUR, mikäli esitys ei ole loppuunmyyty. Kesto n. 60-70min, ei väliaikaa Permanto K18 anniskelualue. Parveke S, ei anniskelua Helsingin keikan viralliset mediakumppanit ovat Radio Helsinki ja Soundi. www.facebook.com/bottenvikenartistproject www.sunbornlive.fi